Nadat die Berlynse Muur in 1989 geval, die Sowjetunie in 1991 in duie gestort en die sosialistiese reus China gedurende die 1990’s die een ná die ander kapitalistiese hervorming begin instel het, het daar in die wêreld ’n persepsie begin ontstaan dat sosialisme, ten minste in sy mees suiwer, fundamentalistiese vorm, uitgewis is. Prof Mark Perry, ’n professor in ekonomie aan die Universiteit van Michigan, het reeds in 1995 ’n uitgebreide en vandag bekende artikel oor die redes waarom sosialisme misluk het, gepubliseer.
Die wêreld het egter die afgelope paar jaar nog talle sosialistiese regerings opgelewer. In elke geval het hierdie regerings misluk. Brasilië is seker die beste voorbeeld hiervan. Suid-Afrika is egter ook ’n goeie voorbeeld. Tito Mboweni, die nuwe minister van finansies, se uitsprake oor ’n groot regering en die onvolhoubare model wat die Suid-Afrikaanse regering tans volg, is ’n duidelike bewys dat Suid-Afrika se flirtasie met sosialisme ook misluk het.
Terwyl sosialisme in Westerse lande soos Frankryk misluk het en moeilike hervormings nou deurgevoer moet word, is die einde van sosialisme nog glad nie in sig nie. Terwyl die Sosialistiese Party in Frankryk agteruitboer, wen ’n ekstreemlinkse, populistiese party weer veld. In Duitsland verloor die Sosiaal-Demokrate steun, maar groei die Groenparty, wat eintlik ook maar net ’n moderne weergawe van sosialistiese voorstel. Dieselfde gebeur tans in die Demokratiese Party in Amerika. Kapitalistiese regerings en leiers soos die nuwe president van Brasilië sal met suksesse moet bewys dat daar geen plek vir volskaalse sosialisme oor is nie.
Die lankal verkeerde linkses het gefaal ja – tyd vir hulle om te versoen met die lankal reg bewysde regses.
Jan, dit gaan nie oor wat dit moet wees nie, ons almal weet wat dit moet wees, soos jy tereg verwys. Dit gaan hier oor wat dit gaan wees en nie ek of jy gaan vir CR en die ANC keer nie. Slegs n wonderwerk gaan dit regkry! Ek kyk maar net objektief en realisties na waarheen die ANC met SA op pad is en uiteraard mag ek verkeerd wees, maar ek betwyfel dit sterk omrede ek tot nou toe uiters akkuraat was met vooruitskattings